《莫炯心走都门三载谒诠部考选得官归琼海过别诗以送之且讯诸社好 其一》
明代·释今无

别去常常恋此情，明开道眼博浮名。几年便可悬金印，万里真难走玉京。

御苑柳阴随地绿，琼山海色照人清。丹黄烂熟循良传，岂谓匡时计未成。

作者简介：今无（一六三三—一六八一），字阿字。番禺人。本万氏子，年十六，参雷峰函是，得度。十七受坛经，至参明上座因缘，闻猫声，大彻宗旨。监栖贤院务，备诸苦行，得遍阅内外典。十九随函是入庐山，中途寒疾垂死，梦神人导之出世，以钝辞，神授药粒，觉乃苏，自此思如泉涌，通三教，年二十二奉师命只身走沈阳，谒师叔函可，相与唱酬，可亟称之。清圣祖康熙十二年（一六七三）请藏入北，过山东，闻变，驻锡萧府。十四年回海幢。今无为函是第一法嗣。著有《光宣台全集》。清陈伯陶编《胜朝粤东遗民录》卷四有传。